31994R3098
L 328/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 3098/94 НА КОМИСИЯТА
от 19 декември 1994 година
за изменение на Регламент (ЕИО) № 2825/93 относно определяне на някои подробни правила за прилагане на Регламент (ЕИО) № 1766/92 на Съвета във връзка с определянето и предоставянето на коригирани възстановявания по отношение на зърнени култури, изнасяни под формата на някои спиртни напитки
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕО) № 1866/94 (2), и по-специално член 13, параграф 5 от него,
като има предвид, че следва да се предвиди процедура, която да позволява коригиране на коефициента, посочен в член 4 от Регламент (ЕИО) № 2825/93 на Комисията (3), когато влизат в сила промените по отношение на допустимостта на някои пазари, в случаите, в които са премахнати или повторно въведени възстановявания при износ за някои трети страни в резултат от ситуацията на тези пазари или съгласно споразумения с тези страни; като има предвид, че член 7 от споменатия регламент предвижда такава процедура, като коригирането влиза в сила от годината, следваща годината, през която са били извършени промените; като има предвид, че е необходимо, следователно, да се изменят съответните разпоредби, както и някои други разпоредби относно процедурите, прилагани от компетентните органи на държавите-членки и относно информацията, която следва да предоставят държавите-членки;
като има пред вид, че мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 2825/93 се изменя, както следва.
1.
В член 7 параграф 2 се заменя със следния текст:
„2. Ако възстановяването се премахне, съгласно параграф 1, или ако се въведе повторно, както и ако някои пазари престанат да отговарят на изискванията за възстановяване при износ в резултат на Акт за присъединяване или споразумение с трети страни, коефициентът, посочен в член 4, параграф 1, се коригира. Коригирането означава да се изключат или включат, според случая, в общо изнесените количества, използвани за изчисление на въпросния коефициент, количествата, изнесени за пазарите, за които възстановяването е премахнато или повторно въведено. Коригираният коефициент се прилага от първия ден на фискалния период на дестилиране, следващ промяната в допустимостта на съответните пазари.“
2.
В член 12 се добавя следният параграф 4:
„4. Когато коефициентът е коригиран съгласно член 7, параграф 2, неправилно изплатените възстановявания от датата на прилагане на този коефициент се връщат от бенефициентите.“
3.
В член 18 се добавя следният параграф 4:
„4. По искане на Комисията съответните държави-членки също предоставят информацията, необходима за коригиране на коефициента, посочен в член 7, параграф 2.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 декември 1994 година.